smcproject/ml-wiki-sentences huggingface dataset:
സ്റ്റീവ്, സ്റ്റെഫാനി പെറിയുടെ നോവൽ സീരീസുകളിൽ വനിതാ പ്രിഡേറ്റർമാരെ ഇടയ്ക്കിടെ പരാമർശിക്കാറുണ്ടെങ്കിലും, കഥ പുസ്‌തകത്തിലെ പരിമിത പരമ്പരയായ ഏലിയൻസ് വേഴ്സ് പ്രിഡേറ്റർ: ഡെഡ്ലൈസ്റ്റ് ഓഫ് സ്പീഷീസ് വരെ ഒരാളും പ്രത്യക്ഷപ്പെട്ടിട്ടില്ല.
പെറി നോവൽ സീരീസിൽ നൽകിയിരിക്കുന്ന വിവരണങ്ങൾക്ക് സ്ത്രീയുടെ രൂപകൽപ്പന വിരുദ്ധമാണ്, കാരണം ഇത് ഉപരിവിപ്ലവമായി പുരുഷന്മാരിൽ നിന്ന് വലിയ വ്യത്യാസമില്ല.[22]
വിച്ബ്ലേഡ് , ദി ഡാർക്ക്നെസ് , ഏലിയൻസ് , പ്രിഡേറ്റർ ഫ്രാഞ്ചൈസികൾ എന്നിവ പരസ്പരം എതിർക്കുന്ന ഡാർക്ക്ഹോഴ്സ് / ടോപ്പ്കോ ക്രോസ്ഓവർ മൈൻഡ് ഹണ്ടർ , പെറി വിവരണത്തോട് അടുക്കുന്ന രീതിയിൽ ഒരു പെൺ പ്രിഡേറ്ററെ ചിത്രീകരിക്കുന്നു.
ഇത് വളരെ ഉയരമുള്ളതാണ്, സ്ത്രീലിംഗ ഇടുപ്പുകൾ, സസ്തനഗ്രന്ഥികൾ, വളരെ പേശികളുള്ളത്, പുരുഷന്മാരേക്കാൾ വ്യത്യസ്ത കവചങ്ങൾ.
പ്രിഡേറ്റർ , ഏലിയൻസ് വേഴ്സസ് പ്രിഡേറ്റർ : മൂന്ന് ലോക മഹായുദ്ധം എന്നീ കോമിക്ക് പരമ്പരകൾ "കില്ലേഴ്സ്" എന്ന് വിളിക്കപ്പെടുന്ന പ്രിഡേറ്റർമാരുടെ ഒരു വംശത്തെ അവതരിപ്പിക്കുന്നു, അവർ മുഖ്യധാരാ പ്രിഡേറ്റർമാരുടെ ശത്രുക്കളാണ് (ഇവിടെ "വേട്ടക്കാർ" എന്ന് വിളിക്കപ്പെടുന്നു) കാരണം ഏലിയൻസിനെ വേട്ടയാടുന്നതിനേക്കാൾ ആക്രമണ മൃഗങ്ങളായി പരിശീലിപ്പിക്കുന്ന പാരമ്പര്യം കാരണം മാന്യമായ വേട്ടയാടലിന് വിരുദ്ധമായി കൊല്ലാനുള്ള അവരുടെ ആഗ്രഹവും വര്ധിക്കുന്നു.
മൂന്ന് ലോകമഹായുദ്ധത്തിന്റെ #1 ലക്കത്തിൽ മാച്ചിക്കോ നൊഗുചി എന്ന കഥാപാത്രം ഇങ്ങനെ കുറിക്കുന്നു: "നിങ്ങൾ വേട്ടക്കാരുടെ മാനസികാവസ്ഥയിലും ഒരു യോഗ്യനായ എതിരാലീയുടെ  തുല്യനിലയിലും അഭിമുഖീകരിക്കുന്നതിന് അവർ നൽകുന്ന ബഹുമാനവും നിങ്ങൾ മനസ്സിലാക്കുക ... ഒരു കൊലപാതകം അന്തിമഫലമാണ്, പക്ഷേ ഇത് ഒരു വേട്ടയുടെ പോയിന്റല്ല ... 'കില്ലേഴ്സിന്' സംബന്ധിച്ചിടത്തോളം അങ്ങനെയായിരുന്നില്ല അവരെല്ലാം കൊലപാതകത്തെക്കുറിച്ചായിരുന്നു ചിന്തനം ചെയ്തത് . "
ഒരു കിഴക്കൻ ആഫ്രിക്കൻ ആഭ്യന്തര യുദ്ധത്തിൽ നിരവധി പേർ ഇടപെടുന്ന 2009 ലെ പ്രിഡേറ്റർ സീരീസിലാണ് അവ ആദ്യമായി കാണപ്പെടുന്നത്, മനുഷ്യരുമായും അവരുടെ ഹണ്ടർ എതിരാളികളുമായും ഏറ്റുമുട്ടുന്നു.
മൂന്ന് ലോകമഹായുദ്ധസമയത്ത് കൊലയാളികൾ വേട്ടക്കാർ തുടച്ചുനീക്കപ്പെട്ടുവെന്ന് അനുമാനിക്കപ്പെടുന്നു, എന്നാൽ ചിലർ അതിജീവിച്ച് മനുഷ്യ കോളനികളെ ആക്രമിക്കാൻ തുടങ്ങുന്നു, നോഗുച്ചി മനുഷ്യരും വേട്ടക്കാരും തമ്മിൽ സഖ്യമുണ്ടാക്കാൻ അവരെ നിർബന്ധിക്കുന്നു.[24]
,[25]
ജോൺ ഷേർലിയുടെ ഏകാന്ത നോവൽ പ്രിഡേറ്റർ: ഫോറെവർ മിഡ്‌നൈറ്റ് , "ഹിഷ്" എന്ന് വിളിക്കപ്പെടുന്ന പ്രിഡേറ്റേഴ്‌സിന് അവരുടെ കഴുത്തിനും കോളർബോണിനുമിടയിൽ ഒരു ഗ്രന്ഥി ഉണ്ടെന്ന് കാണിക്കുന്നു, അത് ശക്തമായ ഹോർമോണുകളെ അവരുടെ രക്തപ്രവാഹത്തിലേക്ക് സ്രവിക്കുകയും അത് അമിത ആക്രമണത്തിലേക്ക് നയിക്കുകയും ചെയ്യുന്നു.
ഈ ഗ്രന്ഥി അമിതമായി ഉത്തേജിപ്പിക്കുമ്പോൾ, അത്  ഉഗ്രകോപത്തിലേക്ക് അയയ്ക്കുന്നു, ഇത് അവരുടെ സ്വന്തം ജീവിവർഗങ്ങൾ ഉൾപ്പെടെ കാഴ്ചയിൽ കാണുന്ന ഏതൊരു ജീവിയെയും കൊല്ലാൻ പ്രേരിപ്പിക്കുന്നു.
ഈ "കൊലപാതകം" പകർച്ചവ്യാധിയാകുകയും ഒരു പ്രിഡേറ്ററിൽ നിന്ന് മറ്റൊന്നിലേക്ക് വ്യാപിക്കുകയും അവയെല്ലാം പരസ്പരം ആക്രമിക്കാൻ പ്രേരിപ്പിക്കുകയും ചെയ്യുന്നു.
ഒരു ജീവിവർഗമെന്ന നിലയിൽ പ്രിഡേറ്റർമാർ അവരുടെ കൊലപാതകങ്ങൾ പ്രകോപിപ്പിച്ച യുദ്ധങ്ങളെ അതിജീവിച്ചു, കൃത്രിമ ഹോർമോൺ റെഗുലേറ്ററുകൾ ഉപയോഗിച്ച് ഗ്രന്ഥിയുടെ സ്രവങ്ങളെ നിയന്ത്രിക്കാൻ അവർ പഠിച്ചു. [2]
ഇയാൻ എഡ്ജിന്റൺ , അലക്സ് മലീവ് എന്നിവരുടെ ഗ്രാഫിക് നോവലായ ഏലിയൻസ് വേഴ്സസ് പ്രിഡേറ്റർ: എസ്റ്റേണൽ ആൻഡ് വീഡിയോഗെയിം പ്രിഡേറ്റർ: കോൺക്രീറ്റ് ജംഗിൾ , എന്നിവയിൽ പ്രിഡേറ്റർ മാംസവും രക്തവും കഴിച്ചാൽ മനുഷ്യന്റെ ആയുസ്സ് വളരെയധികം വർദ്ധിപ്പിക്കാനുള്ള ശേഷിയുണ്ടെന്ന് കാണിക്കുന്നു.
ആദ്യ വ്യക്തിയുടെ ഷൂട്ടിംഗ് വീഡിയോ ഗെയിം കോൾ ഓഫ് ഡ്യൂട്ടി: ഗോസ്റ്റ്സിൽ , വിനാശകരമായ മാപ്പ് പാക്കിൽ നിന്ന് "അവശിഷ്ടങ്ങൾ" എന്ന മൾട്ടിപ്ലെയർ മാപ്പിലെ പ്രിഡേറ്റർസ് ഒരു മറഞ്ഞിരിക്കുന്ന കൊലപാതകിയായി പ്രത്യക്ഷപ്പെടുന്നു.
ഒരു ഫീൽഡ് ഓർഡർ പൂർത്തിയാക്കി ഒരു കെയർ പാക്കേജ് നേടിക്കൊണ്ട് കളിക്കാരന് ഹ്രസ്വനേരത്തേക്ക് പ്രിഡേറ്ററായി കളിക്കാൻ കഴിയും.
ഒരു ഏലിയന് എതിർവശത്തുള്ള പോരാട്ട ഗെയിമായ മോർട്ടൽ കോംബാറ്റ് എക്‌സിൽ ഡൗൺ‌ലോഡ് ചെയ്യാവുന്ന ഉള്ളടക്കം വഴി പ്ലേ ചെയ്യാവുന്ന അതിഥി കഥാപാത്രം കൂടിയാണ് പ്രിഡേറ്റർ. [26]
തന്ത്രപരമായ ഷൂട്ടിംഗ് വീഡിയോ ഗെയിമിൽ ടോം ക്ലാൻസിയുടെ ഗോസ്റ്റ് റെക്കൺ വൈൽഡ്‌ലാൻഡ്‌സ് , "ദി ഹണ്ട്" എന്ന പേരിൽ ഒരു തത്സമയ ഇവന്റ് 2017 ഡിസംബർ 14 ന് പുറത്തിറങ്ങി.[27]
ഈ പരിപാടിയിൽ, കളിക്കാർക്ക് കൈമൻസ് ജില്ലയിലെ ഒരു ബോണസ് കാമ്പെയ്‌ൻ മിഷനിൽ പങ്കെടുകാൻ കഴിഞ്ഞു,  പ്രിഡേറ്റർ ഇവന്റ് 2018 ജനുവരി വരെ നീണ്ടുനിന്നു.[28]
ഇതും കാണുക ഏലിയൻ (ഏലിയൻ ഫ്രാഞ്ചൈസിയിലെ സൃഷ്ടി) ഏലിയൻ ചലച്ചിത്രങ്ങൾ പ്രിഡേറ്റർ പരമ്പര അവലംബം ബാഹ്യ ലിങ്കുകൾ ഏലിയൻ വേഴ്സസ് പ്രിഡേറ്റർ പെൺ പ്രിഡേറ്റർ സെൻട്രൽ
പ്രിട്ടോറിയ
ദക്ഷിണാഫ്രിക്കയിലെ വടക്കൻ ഗൗട്ടെങ് പ്രവിശ്യയിലുള്ള ഒരു പ്രധാന നഗരമാണ് പ്രിട്ടോറിയ .
ദക്ഷിണാഫ്രിക്കയുടെ കാര്യനിർവാഹക തലസ്ഥാനമാണീ നഗരം.
ജൊഹാന്സ്ബർഗ്ഗിന് 55 കിലോമീറ്റർ വടക്കുകിഴക്കായി സ്ഥിതി ചെയ്യുന്ന പ്രിട്ടോറിയക്ക് ആഫ്രിക്കൻ വിമോചനനായകൻ ആന്ദ്രിസ് പ്രിറ്റോറിയസിന്റെ പേരിൽനിന്നുമാണ് പേർ ലഭിച്ചത് .
ആഫ്രികാൻസ് ആണ് പ്രിട്ടോറിയയിലെ സംസാരഭാഷ.
ദക്ഷിണാഫ്രിക്കയുടെ സൈനിക ആസ്ഥാനം സ്ഥിതി ചെയ്യുന്നത് പ്രിട്ടോറിയയിലാണ്.
നഗരസഭയുടെ കണക്കുകൾ പ്രകാരം പ്രിട്ടോറിയയിലെ ജനസംഖ്യ ഏകദേശം 29 ലക്ഷത്തോളമാണ് .
ആഫ്രികാൻസിനു പുറമേ പേഡി,സ്വോത്തോ, സുലു മുതലായ പ്രാദേശികഭാഷകളും ഇംഗ്ലീഷും ഇവിടുത്തുകാർ സംസാരിക്കാറുണ്ട്.
ബ്രിട്ടീഷ് ,ഇന്ത്യൻ വംശജരും ധാരാളമായി പ്രിട്ടോറിയയിൽ താമസിക്കുന്നു .
2001 ജനസംഖ്യ 2001 % 2011 ജനസംഖ്യ 2011 % ദക്ഷിണാഫ്രിക്കൻ വെള്ളക്കാർ 355,631 67.7% 389,022 52.5% കറുത്ത വർഗ്ഗക്കാർ 128,791 24.5% 311,149 42.0% ഇംഗ്ലീഷുകാർ 32,727 6.2% 18,514 2.5% ഇന്ത്യൻ/ഏഷ്യൻ വംശജർ 8,238 1.6% 14,298 1.9% മറ്റുള്ളവർ - - 8,667 1.2% ആകെ 525,387 100% 741,651 100% സഹോദരനഗരങ്ങൾ
താഴെപ്പറയുന്ന നഗരങ്ങളുമായി പ്രിട്ടോറിയ നഗരം ബന്ധം സ്ഥാപിക്കുന്നു അമ്മാൻ , Jordan ബെത്‌ലഹേം , പലസ്തീൻ നാഷണൽ അതോറിറ്റി ബാകു , അസർബൈജാൻ ഡെൽഫ്റ്റ്, Netherlands ജൊഹാനസ്‌ബർഗ് , ദക്ഷിണാഫ്രിക്ക കീവ് , ഉക്രൈൻ തായ്പെയ് , Taiwan ടെഹ്റാൻ , Iran വാഷിങ്ടൺ, ഡി.സി. , അമേരിക്കൻ ഐക്യനാടുകൾ അവലംബം പുറത്തേക്കുള്ള കണ്ണികൾ Wikisource has the text of the 1922 Encyclopædia Britannica article Pretoria .
Pretoria എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) City of Tshwane ; Metropolitan Municipality official website
പ്രിതീഷ് നന്ദി ഇംഗ്ലീഷ് വിലാസം https://ml.wikipedia.org/wiki/Pritish_Nandy
ഇന്ത്യൻ ഇംഗ്ലീഷ് കവിയും ചിത്രകാരനും പത്രപ്രവർത്തകനുമാണ് പ്രിതീഷ് നന്ദി .
1951 ജനുവരി 15 -ന് മഹാരാഷ്ട്രയിൽ ജനിച്ചു.
സതീഷ് ചന്ദ്രനന്ദി, പ്രൊഫല്ല നളിനി നന്ദി എന്നിവരാണ് മാതാപിതാക്കൾ.
കൊൽക്കത്തയിലെ പ്രസിഡൻസി കോളജിൽ വിദ്യാഭ്യാസം നേടിയശേഷം 1982-91 കാലയളവിൽ ടൈംസ് ഒഫ് ഇന്ത്യയുടെ പബ്ളിഷിങ് എഡിറ്ററായും ഇലസ്റ്റ്രേറ്റഡ് വീക്കിലി എഡിറ്ററായും സേവനമനുഷ്ഠിച്ചു.
പിന്നീട് ഫിലിം ഫെയർ, ഫെമിന, സയൻസ് ടുഡേ, ധർമയുഗ് മുതലായ മാസികകളുടെ പ്രസാധനം ഏറ്റെടുത്തു.
ദൂരദർശനിലെ പ്രീതിഷ് നന്ദി ഷോയിലൂടെ ജനപ്രീതി നേടിയ നന്ദി അനേകം ടി.വി. പരിപാടികൾ അവതരിപ്പിച്ചു.
1993-ൽ ഒരു മീഡിയാ കമ്പനി ആരംഭിച്ചു.
സ്വന്തം ചിത്ര പ്രദർശനങ്ങൾ നടത്തിയിട്ടുണ്ട്.
1996-ൽ ഇന്ത്യയിലെ ആദ്യത്തെ സൈബർ കഫെ ആരംഭിച്ചു.
1998-ൽ രാജ്യസഭാംഗമായ ഇദ്ദേഹം നാഷണൽ ടൂറിസം ബോർഡിലും പല പാർലമെന്ററി കമ്മിറ്റികളിലും അംഗമായിട്ടുണ്ട്.
നാല്പതിലേറെ കവിതാസമാഹാരങ്ങൾ പ്രസിദ്ധപ്പെടുത്തിയിട്ടുണ്ട്.
ഓഫ് ഗോഡ്സ് ആൻഡ് ഒലീവ്സ് (1967) ഓൺ അയ്ദർ സൈഡ് ഒഫ് അരഗൻസ് (1968), ഫ്രം ദി ഔട്ടർ ബാങ്ക് ഒഫ് ദ് ബ്രഹ്മപുത്ര (1969), മാഡ്നസ് ഈസ് ദ് സെക്കൻഡ് സ്ട്രോക്ക് (1971), ദ് പോയട്രി ഒഫ് പ്രീതിഷ് നന്ദി (1973), ലോൺ സോങ് സ്ട്രീറ്റ് (1975), ഇൻ സീക്രഡ് അനാർക്കി (1979), ദ് നോ വെയർ മാൻ (1977) മുതലായവയാണ് മുഖ്യ കവിതാസമാഹാരങ്ങൾ.
ഇന്ത്യൻ പോയട്രി ഇൻ ഇംഗ്ലീഷ് ടുഡേ (1973), മോഡേൺ ഇന്ത്യൻ പോയട്രി (1974) തുടങ്ങി ഏതാനും കവിതാ സമാഹരങ്ങൾ എഡിറ്റ് ചെയ്തു പ്രസിദ്ധീകരിച്ചിട്ടുണ്ട്.
അമൃതാപ്രീതം , കൈഫിആസ്മി , സമർസെൻ , അജ്ഞേയ മുതലായവരുടെ കവിതകൾ ഇംഗ്ളീഷിലേക്കു പരിഭാഷപ്പെടുത്തിയിട്ടുമുണ്ട്.
കബീറിന്റെയും മീരാഭായിയുടെയും സ്തുതിഗീതങ്ങളും ഇദ്ദേഹത്തിന്റെ പരിഭാഷകളിൽ ഉൾപ്പെടുന്നു.
ഒരു കവിതാനാടകവും ഇദ്ദേഹത്തിന്റേതായുണ്ട്.
പ്രീതിഷ് നന്ദിയുടെ കവിതകളിലെ ഗാനാത്മകത അനുവാചകരെ ഏറെ ആകർഷിക്കുന്ന ഒരു ഘടകമാണ്.
ഭാവാത്മകത തുളുമ്പുന്ന അനേകം ഗദ്യകവിതകളും ഇദ്ദേഹം രചിക്കുകയുണ്ടായി.
നാഷണൽ സയൻസ് ടാലന്റ് സ്കോളർ (1964), ശ്രീകാന്ത് വർമ അവാർഡ് ഫോർ ജേർണലിസം (1988), ഔട്ട്സ്റ്റാൻഡിങ് സിറ്റിസൺ അവാർഡ് (1986, 92), വിജയരത്ന അവാർഡ് (1989) പ്രിയദർശിനി അവാർഡ് (1990), ഫ്രീഡം ഒഫ് ഇൻഫർമേഷൻ അവാർഡ് (1990) മുതലായ ബഹുമതികൾക്കു പുറമേ 1977-ൽ പദ്മശ്രീ പുരസ്കാരവും ലഭിക്കുകയുണ്ടായി.
അവലംബം ↑ Biographical Sketches of Members of Rajya Sabha – 1998 Archived 2019-03-27 at the Wayback Machine .
accessed September 2007 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പ്രീതിഷ് (1951 - ) നന്ദി, പ്രീതിഷ് (1951 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പ്രിന്റഡ് റെയിൻബൊ ഇംഗ്ലീഷ് വിലാസം https://ml.wikipedia.org/wiki/Printed_Rainbow
ഗീതഞ്ജലി റാവു സംവിധാനം ചെയ്ത് ആനിമേറ്റുചെയ്ത് നിർമ്മിച്ച 2006 ലെ ഇന്ത്യൻ ആനിമേറ്റഡ് ഹ്രസ്വചിത്രമാണ് പ്രിന്റഡ് റെയിൻബോ .
ഫ്രാൻസിലെ കാൻസിൽ നടന്ന ഇന്റർനാഷണൽ ക്രിട്ടിക്സ് വീക്ക് 2006 ചലച്ചിത്രമേളയിലാണ് ഇത് ആദ്യമായി പ്രദർശിപ്പിച്ചത്.
2012 ലെ ആദ്യ കൊച്ചി-മുസിരിസ് ബിനാലെയിലും ഈ ചിത്രം പ്രദർശിപ്പിച്ചിരുന്നു.
നൂറിലധികം അന്താരാഷ്ട്ര മേളകളിൽ പ്രദർശിപ്പിക്കുകയും, 25 അന്താരാഷ്ട്ര പുരസ്കാരങ്ങൾ നേടുകയും ചെയ്ത ചിത്രം 2008 ലെ അക്കാദമി അവാർഡിനുള്ള അവസാന പത്ത് ചിത്രങ്ങളിലും ഉൾപ്പെട്ടിട്ടുണ്ട്.
മൂന്ന് വർഷത്തോളമെടുത്ത് ഫ്രെയിം ബൈ ഫ്രെയിം വരച്ചെടുത്താണ് ഈ ചിത്രം നിർമ്മിച്ചിരിക്കുന്നത്.
ഒരു ഫ്ലാറ്റിൽ ഒറ്റപ്പെട്ട ജീവിതം നയിക്കുന്ന ഒരു വയസ്സായ ഫിലുമെനിസ്റ്റ് സ്ത്രീ സാഹസികവും അതിശയകരവുമായ ലോകങ്ങൾ സ്വപ്നം കാണാൻ തീപ്പെട്ടി കവറുകൾ ശേഖരിക്കുന്നതാണ് കഥാ തന്തു.
രാജിവൻ അയ്യപ്പനാണ് ചിത്രത്തിന്റെ പശ്ചാത്തല സംഗീതം നിർവ്വഹിച്ചിരിക്കുന്നത്.
ബീഗം അക്തർ ആലപിച്ച നാ ജാ ബാലം പാർഡെസ് എന്ന നാടോടി ഗാനവും ഇതിലുണ്ട്.
കാൻസ് ഇന്റർനാഷണൽ ക്രിട്ടിക്സ് വീക്ക് 2006 ഫെസ്റ്റിവലിൽ മികച്ച ഹ്രസ്വചിത്രത്തിനുള്ള പുരസ്കാരം ഉൾപ്പടെ മൂന്ന് അവാർഡുകൾ: കൊഡക് ഷോർട്ട് ഫിലിം അവാർഡ് ക്രിറ്റിക്സ് അവാർഡ് അവലംബം പുറം കണ്ണികൾ Printed Rainbow ഇന്റർനെറ്റ് മൂവി ഡാറ്റാബേസിൽ
പുഴക്കൃഷി
പുഴകളിലും മറ്റും വരമ്പുകെട്ടി ചെളി തടുത്തു നിർത്തി അതിൽ കൃഷി ചെയ്യുന്ന പരമ്പരാഗതമായ രീതിയാണ്‌ പുഴകൃഷി .
വേനൽക്കാലത്ത് പുഴകൾ വറ്റി വരളുന്ന വേളകളിലാണ്‌ ഈ കൃഷി ചെയ്യുന്നത്.
പച്ചക്കറി, നെല്ല്, കിഴങ്ങുകൾ തുടങ്ങിയ വിളകളാണ്‌ സാധാരണയഅയി ചെയ്തിരുന്നത്.
കേരളത്തിൽ മുഖ്യമായും പുഴകൃഷി നടന്നിരുന്നതും ഇന്നും നടക്കുന്നതും ഭാരതപ്പുഴയിലാണ്‌ കൃഷിക്കനുയോജ്യമായ വിധം വേനൽക്കാലത്ത് നദി വർണ്ട് ഉൾ വലിയുന്നതും മഴക്കാലത്ത് എക്കലടിയുന്നതും ചെയ്യുന്ന നദി ഭാരതപ്പുഴയാണ്‌.
ആഫ്രിക്കൻ രാജ്ങ്ങളായ നൈജർ, സെനഗൽ , ഈജിപ്ത് തുടങ്ങിയ രാഷ്ട്രങ്ങളിലും മിസിസിപ്പി നദിയിലും പുഴകൃഷി നടത്തുന്നുണ്ട്.
അണക്കെട്ടുകളുടെ നിർമ്മാണം പുഴകൃഷിയെ പ്രതികൂലമായി ബാധിച്ചിരിക്കുന്നു.
മഹത്തായ സംസ്കാരങ്ങളെല്ലാം നദീ തീരങ്ങളിലാണ്‌ വളർന്നത്.
ഈ നദികളിൽ മിക്കതും വെള്ളപ്പൊക്കം സൃഷ്ടിക്കുകയും വളക്കൂറുള്ള എക്കൽ തീരങ്ങളിലടിക്കുകയും ചെയ്തിരുന്നു.
ഇത്തരത്തിൽ ഫലഫൂയിഷ്ടമായ മണ്ണാണ്‌ സമൃദ്ധി നേടിക്കൊടുത്തിരുന്നത്.
പുരാതനകാലം മുതല്ല്കേ തന്നെ നദീതീരങ്ങളോടനുബന്ധിച്ചുള്ള പാടങ്ങളിൽ മാത്രമൊതുങ്ങാഅതെ നദിയിലേക്കും കൃഷിഭൂമി വ്യാപിച്ചിരുന്നു.
നൈൽ നദി വേനൽക്കാലത്തൊഴികെ മറ്റു കാലങ്ങളിൽ ശുഷ്കമായെഒഴുകുന്നതുമൂലം നദിയുടെ വൃഷ്ടിപ്രദേശത്തേക്കും കൃഷി വ്യാപിച്ചിരുന്നു.
കേരളത്തിലെ കൃഷിരീതി
പുഴ വേനലിൽ വറ്റുന്ന സമയത്താണ്‌ കൃഷിവേള.
ചെളിയുള്ള പ്രദേശം പ്രത്യേകം വർമ്പുകൾ കെട്ടി തിരിച്ച് അതിൽ കൃഷി ചെയ്യുന്നു.
ചെളി ഇല്ലാതെ മണൽ മൂടിക്കിടക്കുന്ന ഭാരതപ്പുഴ പോലുള്ള നദികളിൽ മണൽ കുഴിച്ച് ചെളി നിരപ്പില നിന്നും മണലും ചെളിയും കൂട്ടിക്കുഴച്ച് കൂമ്പിയുണ്ടാക്കി അതിനു മുകളിൽ പച്ചക്കറി വിത്തുകൾ പാകുന്നു.
മത്തൻ , കുമ്പളം , വെള്ളരി , ചുരയ്ക്ക , പടവലം , പാവൽ തുടങ്ങിയ വിളകൾ ആണു നടുന്നത്.
മണല്ല്ക്കുഴിക്കും കൂമ്പിക്കുമിടയിൽ ചെറിയ വിടവുകൾ ഉണ്ടാകാറുണ്ട്.
വളപ്രയോഗം ഒന്നും തന്നെയുണ്ടാകാറില്ല.
എക്കൽ മണ്ണ് തന്നെ വളരെയധികം ഫലഭൂയിഷ്ടമഅയിരിക്കും എന്നതാണ്‌ കാരണം.
ചേറുള്ള ഭാഗങ്ങളിൽ ഏരികൂട്ടിയാണ്‌ മധുരക്കിഴങ്ങും മറ്റും നടുന്നത്.
നീളത്തിൽ ഏരികൂട്ടി അതിലാണ് വെണ്ടയും മറ്റും നടുന്നത്.
മകരമാസത്തിൽ പുഞ്ചകൃഷി യായാണ്‌ നെല്ല് കൃഷിചെയ്യുക.
തെക്കൻ ചീര, നവര തുടങ്ങിയ മൂപ്പ് കുറഞ്ഞ വിത്തിനങ്ങൾ നടുന്നു.
മണ്ണ് കൈക്കോട്ടുകൊണ്ട് പതിയെ ഇളക്കിക്കൊടുക്കുന്നതുമാത്രമാണ്‌ നിലമൊരുക്കൽ.
ഞാർ പറിച്ചു നടുകയോ മുളപ്പിക്കുകയോ ചെയ്യാം.
വെള്ളമുള്ള ഭാഗത്ത് വരമ്പിട്ടിരിക്കണം.
ഉപ്പുകയറുന്ന സ്ഥലങ്ങളിൽ ഓലയും മണലും ഉപയോഗിച്ച് ചിറ കെട്ടിയിരുന്നു.
കേരളത്തിലെ കൃഷിഭൂമികൾ പടുവം പുതയൽ നിലം കരപ്പുറം പാണ്ടി നിലം കോൾ പാടം കുട്ടാടൻ പാടം കരഞ്ഞാലുകൾ പള്ള്യാല്‌ മലം കൊളമ്പുകൾ ആത്തി കയ്പാട് നിലങ്ങൾ തിടിൽ നിലങ്ങൾ കൊളേക്ക പൊക്കാളിപ്പാടങ്ങൾ കൃഷിരീതികൾ വിരിപ്പ് മുണ്ടകൻ പുഞ്ച കൂട്ടുമുണ്ടകൻ പഴമൂട് കരിങ്കൊറ അവലംബം ↑ http://www.cababstractsplus.org/google/abstract.asp?
AcNo=19896706618 ↑ {{ cite web }} : Cite has empty unknown parameters: | month= and | coauthors= ( help ) ↑ http://www.fao.org/docrep/field/009/f3027e/F3027E05.htm ↑ http://www.new-agri.co.uk/08/05/countryp.php ↑ http://www.new-agri.co.uk/08/05/countryp.php 1 2 {{ cite book }} : | access-date= requires | url= ( help ) ; Check date values in: | accessdate= ( help ) ; Cite has empty unknown parameters: | month= , | chapterurl= , | origdate= , and | coauthors= ( help ) ; Unknown parameter | origmonth= ignored ( help )
പുഴമുല്ല ഇംഗ്ലീഷ് വിലാസം https://ml.wikipedia.org/wiki/Clerodendrum_inerme
ഏഷ്യ, ആഫ്രിക്ക എന്നിവിടങ്ങളീൽ കണ്ടു വരുന്ന ഒരു കണ്ടൽ സഹവർത്തി സസ്യമാണ് പുഴമുല്ല .
( ശാസ്ത്രീയനാമം : Clerodendrum inerme ) .
ചെറുചിന്ന, നിരൊഞ്ചി, ചിന്നയില, ശംഖുകുപ്പി, വിഷമദരി, മുല്ലച്ചിന്ന എന്നെല്ലാം പേരുകളുണ്ട്.
ഇലകൾക്ക് നല്ല പച്ച നിറമാണ്.
വേട്ടിയൊരുക്കി ഇഷ്ടപ്പെട്ട രൂപത്തിൽ ആക്കാൻ പറ്റിയ ഈ ചെടി അതിനാൽത്തന്നെ ഭംഗിയുള്ള വേലികളും മറ്റു ഉണ്ടാക്കാൻ ഉപയോഗിക്കുന്നു.
ഉപ്പുവെള്ളത്തിനെയും സഹിക്കാൻ കഴിയുന്ന പുഴമുല്ല ഇന്ത്യയിൽ എല്ലായിടത്തും തന്നെ തീരപ്രദേശങ്ങളിൽ കാണാറുണ്ട്.
പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Clerodendrum inerme എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Clerodendrum inerme എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുഴയ്ക്കൽ ധർമ്മശാസ്താക്ഷേത്രം Puzhakkal Sree Dharmasastha Temple Puzhakkal Sree Dharmasastha Temple
കേരളത്തിൽ തൃശ്ശൂർ ജില്ലയിൽ സ്ഥിതിചെയ്യുന്ന ഒരു ക്ഷേത്രമാണ് പുഴയ്ക്കൽ ധർമ്മശാസ്താക്ഷേത്രം .
തൃശ്ശൂർ നഗരത്തിൽ നിന്ന് ഏകദേശം അഞ്ചുകിലോമീറ്റർ വടക്കുപടിഞ്ഞാറുമാറി ഗുരുവായൂർ - കുന്നംകുളം - കോഴിക്കോട് റൂട്ടിൽ അടാട്ട് ഗ്രാമപഞ്ചായത്തിന്റെയും തൃശ്ശൂർ കോർപ്പറേഷന്റെയും അതിർത്തിയിൽ പുഴയ്ക്കൽ എന്ന സ്ഥലത്ത് പുഴയ്ക്കൽപ്പുഴയുടെ കരയിലാണ് ഈ ക്ഷേത്രം സ്ഥിതിചെയ്യുന്നത്.
താരകബ്രഹ്മമൂർത്തിയായ ധർമ്മശാസ്താവ് പ്രധാനമൂർത്തിയായി കുടികൊള്ളുന്ന ഈ ക്ഷേത്രം നിരവധി ഭക്തജനങ്ങളെ ആകർഷിച്ചുവരുന്നുണ്ട്.
ക്ഷേത്രത്തോട് ചേർന്നുള്ള പുഴയിൽ നടത്തിവരുന്ന ബലിതർപ്പണം വിശേഷമാണ്.
ശബരിമല തീർത്ഥാടനക്കാലത്ത് ഗുരുവായൂർ ക്ഷേത്രദർശനത്തിനുപോകുന്ന ഭക്തരിൽ ചിലർ ഇവിടെയും വരാറുണ്ട്.
പ്രഭാസത്യകസമേതനായ ശാസ്താവിനെക്കൂടാതെ ഗണപതി , ദുർഗ്ഗ , ഭദ്രകാളി , രക്തേശ്വരി നാഗദൈവങ്ങൾ , ബ്രഹ്മരക്ഷസ്സ് (ദമ്പതീരക്ഷസ്സ് സങ്കല്പത്തിൽ) എന്നിവരും പ്രതിഷ്ഠകളായുണ്ട്.
മീനമാസത്തിലെ ഉത്രം നാളിൽ നടത്തപ്പെടുന്ന പൈങ്കുനി ഉത്രം വിളക്കാണ് ക്ഷേത്രത്തിലെ മുഖ്യ ആഘോഷം.
കൂടാതെ, മണ്ഡലകാലം , കർക്കടകവാവ് , തുലാവാവ് , ശിവരാത്രി തുടങ്ങിയവയും അതിവിശേഷമാണ്.
നാട്ടുകാരുടെ നേതൃത്വത്തിലുള്ള ഒരു സമിതിയാണ് ക്ഷേത്രഭരണം നടത്തിവരുന്നത്.
ഐതിഹ്യം ക്ഷേത്രനിർമ്മിതി
പുഴയ്ക്കൽ ഗ്രാമത്തിന്റെ ഒത്ത നടുക്ക് പുഴയ്ക്കൽപ്പുഴയുടെ വടക്കേക്കരയിലാണ് ക്ഷേത്രം സ്ഥിതിചെയ്യുന്നത്.
ക്ഷേത്രത്തിനടുത്ത് പുഴയുടെ മറുകരയിൽ ശോഭാ സിറ്റിയും അടുത്തുതന്നെ അടാട്ട് ഗ്രാമപഞ്ചായത്ത് വക ടൂറിസം കേന്ദ്രവുമുണ്ട്.
ക്ഷേത്രത്തിന്റെ നേരെമുന്നിൽ ഒരു വലിയ പറമ്പാണ്.
ഇവിടെയാണ് വാഹനപാർക്കിങ് സൗകര്യവും മറ്റുമുള്ളത്.
തെക്കുഭാഗത്ത് ബലിതർപ്പണക്കൗണ്ടറും ദേവസ്വം വക ഊട്ടുപുരയും സ്ഥിതിചെയ്യുന്നു.
ക്ഷേത്രത്തിന്റെ മുന്നിൽ വലിയൊരു അരയാൽ കാണാം.
അരയാലിന് തൊട്ടടുത്ത് ക്ഷേത്രത്തിലേയ്ക്ക് ഇറങ്ങിച്ചെല്ലാനുള്ള പടികൾ കാണാം.
ഈ പടികൾ ഇറങ്ങിച്ചെന്നാൽ ക്ഷേത്രമുറ്റത്തെത്താം.
സാധാരണ ഒരു ഗ്രാമക്ഷേത്രത്തിന്റെ പകിട്ടുകൾ മാത്രമേ പുഴയ്ക്കൽ ക്ഷേത്രത്തിനുള്ളൂ.
എങ്കിലും, ഈയടുത്ത കാലത്ത് നടത്തിയ ചില വികസനപ്രവർത്തനങ്ങൾ, ക്ഷേത്രത്തിന്റെ മുഖച്ഛായ മാറ്റിയിട്ടുണ്ട്.
പടിഞ്ഞാറേ നടയിലെ പടികളിറങ്ങി ക്ഷേത്രത്തിലെത്തുന്ന ഭക്തർ ആദ്യമെത്തുന്നത് നടപ്പുരയിലാണ്.
സാമാന്യം വലുപ്പമുള്ള ഈ നടപ്പുര, 2008-ൽ പുതുക്കിപ്പണിതു.
നാല് വെള്ളിത്തൂണുകൾ ഇതിനെ താങ്ങിനിർത്തുന്നു.
ഇവിടെ വച്ചാണ് ചോറൂൺ , തുലാഭാരം , ഭജന തുടങ്ങിയ വിശേഷച്ചടങ്ങുകൾ നടത്തുന്നത്.
ശബരിമല തീർത്ഥാടകർ മാലയിടാനും കെട്ടുനിറയ്ക്കാനും തിരഞ്ഞെടുക്കുന്നതും ഇവിടം തന്നെയാണ്.
ക്ഷേത്രത്തിൽ കൊടികയറി ഉത്സവമില്ലാത്തതിനാൽ കൊടിമരം പ്രതിഷ്ഠിച്ചിട്ടില്ല.
കൂടാതെ, ബലിക്കൽപ്പുരയും പണിതിട്ടില്ല.
ക്ഷേത്രത്തിലെ പ്രധാന ബലിക്കല്ല് വളരെ ചെറുതുമാണ്.
അതിനാൽ, പുറമേ നിന്നുനോക്കിയാൽ തന്നെ വിഗ്രഹം കാണാം.
നടപ്പുരയിൽ തന്നെ എള്ളുതിരി കത്തിയ്ക്കാനും നാളികേരമുടയ്ക്കാനുമുള്ള സൗകര്യങ്ങൾ ഒരുക്കിയിട്ടുണ്ട്.
രണ്ടും ക്ഷേത്രത്തിലെ പ്രധാന വഴിപാടുകളിൽ പെടും.
ഇവയ്ക്കടുത്താണ് ക്ഷേത്രത്തിലെ വഴിപാട് കൗണ്ടറും പണിതിരിയ്ക്കുന്നത്.
എള്ളുതിരിയും നാളികേരമുടയ്ക്കലും കൂടാതെ നെയ്യഭിഷേകം, ഉദയാസ്തമനപൂജ, ശനിയാഴ്ചകളിൽ നടക്കുന്ന ശനീശ്വരപൂജ, മുപ്പെട്ട് ബുധനാഴ്ച നടക്കുന്ന കാര്യസാധ്യ പുഷ്പാഞ്ജലി തുടങ്ങിയവയും അതിവിശേഷ വഴിപാടുകളിൽ വരും.
ക്ഷേത്രം സ്ഥിതിചെയ്യുന്നത് നദീതീരത്താണെങ്കിലും ഇവിടെ പ്രത്യേകമായി കുളവും പണിതിട്ടുണ്ടെന്നത്  രസകരമായ വസ്തുതയാണ്.
ക്ഷേത്രമതിൽക്കെട്ടിന് പുറത്ത് വടക്കുഭാഗത്താണ് ക്ഷേത്രക്കുളം പണിതിരിയ്ക്കുന്നത്.
വളരെ ചെറിയ ഒരു കുളമാണ് ഇവിടെ.
കുളത്തിന് സമീപം അല്പം മുകളിലായി സർപ്പക്കാവ് കാണാം.
ആദ്യം ക്ഷേത്രത്തിന് തെക്കുപടിഞ്ഞാറ് ചെറിയ തറയിലുണ്ടായിരുന്ന നാഗദൈവങ്ങളെ, 2015-ലാണ് ഇങ്ങോട്ട് മാറ്റുന്നത്.
നാഗരാജാവായ വാസുകി പ്രധാനദേവതയായി നിൽക്കുന്ന ഇവിടെ, കൂടെ നാഗയക്ഷിയും ചിത്രകൂടവുമുണ്ട് .
ഇതിനടുത്തുള്ള തറയിലാണ് ദുർഗ്ഗാദേവിയുടെയും രക്തേശ്വരിയുടെയും പ്രതിഷ്ഠകൾ.
വാൽക്കണ്ണാടിയുടെ രൂപത്തിലുള്ള ചെറിയ ശിലാവിഗ്രഹങ്ങളാണ് ഇരുവർക്കും.
ഇവർക്കൊപ്പം തന്നെ ബ്രഹ്മരക്ഷസ്സും ഇവിടെയുണ്ട്.
അപൂർവമായ ദമ്പതീരക്ഷസ്സിന്റെ പ്രതിഷ്ഠയാണ് ഇവിടെയുള്ളത്.
വടക്കേ നടയിൽ ഒരു ശീവേലിപ്പുരയും പണിതിട്ടുണ്ട്.
ഇതും 2008-ൽ പണിതതാണ്.
വിശേഷദിവസങ്ങളിലെ ശീവേലി നടത്തുന്നത് ഈ വഴിയിലൂടെയാണ്.
കിഴക്കേ നടയിൽ എടുത്തുപറയത്തക്ക കാഴ്ചകളൊന്നും തന്നെയില്ല.
തെക്കുപടിഞ്ഞാറുഭാഗത്ത് കിഴക്കോട്ട് ദർശനമായി ഭദ്രകാളിയുടെ പ്രതിഷ്ഠയുണ്ട്.
നാന്ദകം എന്ന വാൾ , ത്രിശൂലം , ദാരികശിരസ്സ്, രക്തപാത്രം എന്നിവ ധരിച്ച ചതുർബാഹുവായ ദേവിയാണ് ഇവിടെ പ്രതിഷ്ഠ.
ചതുരാകൃതിയിൽ തീർത്ത വളരെ ചെറിയൊരു ശ്രീകോവിലാണ് ഇവിടെയുള്ളത്.
കരിങ്കല്ലിൽ തീർത്ത ശ്രീകോവിലിന് ഒരുനിലയേയുള്ളൂ.
ഇതിന്റെ മേൽക്കൂര ചെമ്പുമേഞ്ഞ് സ്വർണ്ണം പൂശിവച്ചിട്ടുണ്ട്.
കഷ്ടിച്ച് ഒരടി മാത്രം ഉയരം വരുന്ന സ്വയംഭൂവായ ശാസ്താവിഗ്രഹം പടിഞ്ഞാറോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
പ്രഭ എന്ന പത്നിയോടും സത്യകൻ എന്ന പുത്രനോടും കൂടിയ ഗൃഹസ്ഥശാസ്താവായാണ് പ്രതിഷ്ഠയുടെ സങ്കല്പം.
അതിനാൽ, വിവാഹതടസ്സങ്ങളും കുടുംബപ്രശ്നങ്ങളും പരിഹരിയ്ക്കുന്നതിന് ഉത്തമമായി ഇവിടത്തെ ദർശനം കണക്കാക്കപ്പെടുന്നു.
തറനിരപ്പിനോട് ചേർന്നാണ് ശ്രീകോവിലിലെ പ്രതിഷ്ഠ.
സ്വയംഭൂവിഗ്രഹമായതിനാൽ ചെത്തിമിനുക്കലുകളൊന്നും നടത്തിയിട്ടില്ല.
വിഗ്രഹത്തിന് സ്വർണ്ണഗോളക ചാർത്തിയിട്ടുണ്ട്.
അമ്പും വില്ലും പിടിച്ചുനിൽക്കുന്ന ശാസ്താവിന്റെ രൂപമാണ് ഗോളകയ്ക്ക്.
അങ്ങനെ വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീധർമ്മശാസ്താവ്, പ്രഭാസത്യകസമേതനായി പുഴയ്ക്കലിൽ കുടികൊള്ളുന്നു.
ശ്രീകോവിൽ തീർത്തും ലളിതമായ നിർമ്മിതിയാണ്.
ഇതുവരെ ഇവിടെ ചുവർചിത്രങ്ങളോ ദാരുശില്പങ്ങളോ ഇവിടെ വന്നിട്ടില്ല.
പ്രധാനപ്രതിഷ്ഠയായ ശാസ്താവിന്റെ വിഗ്രഹം തറനിരപ്പിനോട് ചേർന്നായതിനാൽ ഇവിടെ സോപാനത്തിൽ പടികൾ നിർമ്മിച്ചിട്ടില്ല.
ശ്രീകോവിലിന്റെ വാതിൽ പൂർണ്ണമായും സ്വർണ്ണം പൂശിയിട്ടുണ്ട്.
ഇതിന് ഇരുവശവുമായി രണ്ട് ദ്വാരപാലകരൂപങ്ങളും കാണാം.
തെക്കുഭാഗത്ത് ചുരികാപാണിയും വടക്കുഭാഗത്ത് ഖഡ്ഗപാണിയുമാണ് ദ്വാരപാലകരായി കുടികൊള്ളുന്നത്.
ഇവരുടെ അനുവാദം വാങ്ങിച്ചുവേണം ശ്രീകോവിലിനകത്തേയ്ക്ക് കടക്കാൻ എന്നാണ് സങ്കല്പം.
ഭഗവാന് അഭിഷേകം ചെയ്യുന്ന ദ്രവ്യങ്ങൾ ഇതുവഴി ഒഴുകിപ്പോകുന്നു.
സാധാരണയിൽ നിന്ന് താഴേയ്ക്കായാണ് ഇവിടെ ഓവും പണിതിരിയ്ക്കുന്നത്.
ഇത് പ്രതിഷ്ഠയുടെ താഴ്ച സൂചിപ്പിയ്ക്കുന്നു.
വളരെ ചെറിയൊരു നാലമ്പലമാണ് ഇവിടെയുള്ളത്.
നാലമ്പലത്തിനകത്തേയ്ക്ക് നാലുവശത്തുനിന്നും കവാടങ്ങളുണ്ട്.
പ്രധാന നടയിലൂടെയുള്ള പ്രവേശനകവാടത്തിന് ഇരുവശവുമായി വാതിൽമാടങ്ങൾ പണിതിട്ടുണ്ട്.
അവയിൽ വടക്കേ വാതിൽമാടത്തിലാണ് ഇവിടെ വിശേഷാൽ പൂജകളും ഹോമങ്ങളും നടക്കുന്നത്; തെക്കേ വാതിൽമാടത്തിൽ വാദ്യമേളങ്ങളും നാമജപവും.
വടക്കേ വാതിൽമാടത്തിൽ സരസ്വതീദേവിയുടെയും ശ്രീചക്രത്തിന്റെയും ചിത്രങ്ങൾ സ്ഥാപിച്ചിട്ടുള്ളത് ശ്രദ്ധേയമാണ്.
ഇവിടെ വച്ചാണ് നവരാത്രിക്കാലത്ത് ദേവീപൂജ നടത്തുന്നത്.
പൂജാസമയമൊഴികെയുള്ളപ്പോൾ ചെണ്ട , മദ്ദളം , തിമില , ഇടയ്ക്ക തുടങ്ങിയ വാദ്യങ്ങൾ തെക്കേ വാതിൽമാടത്തിൽ തൂക്കിയിട്ടിരിയ്ക്കുന്നത് കാണാം.
നാലമ്പലത്തിനകത്ത് തെക്കുപടിഞ്ഞാറേമൂലയിൽ പ്രത്യേകം തീർത്ത ഒരു മുറിയിൽ കിഴക്കോട്ട് ദർശനമായാണ് ഗണപതിഭഗവാന്റെ പ്രതിഷ്ഠ.
ഏകദേശം രണ്ടടി ഉയരം വരുന്ന ചെറിയൊരു വിഗ്രഹമാണ് ഇവിടെയുള്ളത്.
ക്ഷേത്രത്തിൽ നടന്ന പുനർനിർമ്മാണത്തിനുശേഷം നവീകരിച്ച രീതിയിലാണ് ഈ നട ഇപ്പോൾ കാണുന്നത്.
ഗണപതിപ്രീതിയ്ക്കായി ക്ഷേത്രത്തിൽ നിത്യേന ഗണപതിഹോമം നടത്തിവരാറുണ്ട്.
അകത്തെ ബലിവട്ടം
ശ്രീകോവിലിന് ചുറ്റും അകത്തെ ബലിവട്ടം കാണാം.
അഷ്ടദിക്പാലകർ (പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ ചന്ദ്രൻ , വടക്കുകിഴക്ക് - ഈശാനൻ , കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിരൃതി ), സപ്തമാതൃക്കൾ (തെക്കുഭാഗത്ത് ഒറ്റക്കല്ലിൽ - കിഴക്കുനിന്ന് ബ്രാഹ്മി , മഹേശ്വരി , കൗമാരി , വൈഷ്ണവി , വരാഹി , ഇന്ദ്രാണി , ചാമുണ്ഡി എന്ന ക്രമത്തിൽ), വീരഭദ്രൻ (സപ്തമാതൃക്കൾക്കൊപ്പം - കിഴക്കുഭാഗത്ത്), ഗണപതി (സപ്തമാതൃക്കൾക്കൊപ്പം - പടിഞ്ഞാറുഭാഗത്ത്), ബ്രഹ്മാവ് (വടക്കുകിഴക്കിനും കിഴക്കിനുമിടയിൽ), അനന്തൻ (തെക്കുപടിഞ്ഞാറിനും പടിഞ്ഞാറിനുമിടയിൽ), ശാസ്താവ് (തെക്കിനും തെക്കുപടിഞ്ഞാറിനുമിടയിൽ), സുബ്രഹ്മണ്യൻ (പടിഞ്ഞാറിനും വടക്കുപടിഞ്ഞാറിനുമിടയിൽ), ദുർഗ്ഗാദേവി (വടക്കുപടിഞ്ഞാറിനും വടക്കിനുമിടയിൽ), നിർമ്മാല്യധാരി (വടക്കുകിഴക്കിനും കിഴക്കിനുമിടയിൽ ശിവലിംഗരൂപത്തിൽ - ഇവിടെ ഘോഷാവതി ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ പറഞ്ഞ സ്ഥാനങ്ങളിലായി കാണാം.
ക്ഷേത്രത്തിൽ നിത്യശീവേലിയില്ലാത്തതിനാൽ ഇവ പ്രതീകാത്മകമായി മാത്രമാണ് കാണപ്പെടുന്നത്.
പുഴക്കര പള്ളി പുഴക്കര പള്ളി , ചാലിയം
ഇന്ത്യയിൽ ആദ്യകാലത്ത് നിർമ്മിക്കപ്പെട്ട മുസ്ലിം പള്ളികളിലൊന്നാണിത്.
കോഴിക്കോട് ജില്ലയിലെ ചാലിയത്തിനടുത്താണ് ഇത് സ്ഥിതിചെയ്യുന്നത്.
കേരളത്തിൽ ഇസ്‌ലാം മതപ്രചരണത്തിന് നേതൃത്വം നൽകിയ മാലിക് ദീനാറും സംഘവുമാണ് ഈ പുരാതന പള്ളി നിർമ്മിച്ചതെന്ന് കരുതുന്നു.
മാലിക് ദിനാറും ശിഷ്യൻമാരും ഈ പള്ളിയിൽ പ്രാർത്ഥിച്ചിരുന്നതായി വിശ്വസിക്കപ്പെടുന്നു.
ഈ പള്ളിയുടെ നിർമ്മാണത്തെ സംബന്ധിച്ച് മലയാളത്തിലെ മാപ്പിളമാർ എന്ന ഗ്രന്ഥത്തിലും പരാമർശം ഉണ്ട്.
പോർച്ചുഗീസുകാരുടെ കാലത്ത് പുഴക്കര പള്ളിയുടെ പറമ്പിലെ കല്ലുകൾ കൊണ്ടായിരുന്നു ചാലിയത്ത് പോർച്ചുഗീസ് കോട്ട പണിതത്.
കോട്ട പൊളിച്ചപ്പോൾ സാമൂതിരി രാജാവു കോട്ടയുടെ മര ഉരുപ്പടികൾ കോഴിക്കോട്ട് മിശ്കാൽ പള്ളി നിർമ്മാണത്തിനും കല്ലുകൾ ചാലിയം പുഴക്കര പള്ളിയുടെ പുനരുദ്ധാരണത്തിനും നൽകി.
ഖാദി മുഹമ്മദ് രചിച്ച തുഹ്ഫത്തുൽ മുബീനിലും സൈനുദ്ദീൻ മഖ്ദൂം രചിച്ച തുഹ്ഫത്തുൽ മുജാഹിദീനിലും കോട്ടയെകുറിച്ചു വിശദീകരിച്ചു പറയുന്നുണ്ട്.
, കോഹിനൂർ എന്ന സൈഫുദ്ദീൻ മുഹമ്മദലി രാജകുമാരനോടൊപ്പമുണ്ടായിരുന്നവരിൽ ചാലിയത്തുകാരായ ഹാജി മുസ്താ മുദുക്കാദ്, സദീബാദ്, നീലിനിശാദ്, ഉസ്മാൻ ഖ്വാജ എന്നിവരുമുണ്ടായിരുന്നു.
ഇവർ പള്ളി നിർമ്മാണത്തിന് മാലിക് ബ്നു ഹബീബിനെ സഹായിച്ചത്.
മാലിക് ബ്നു ഹബീബ് നിർമിച്ച പള്ളി തകർത്ത് അതിന്റെ അവസാനത്തെ കല്ലുപോലും പോർച്ചുഗീസുകാർ ചാലിയം കോട്ടയുടെ നിർമ്മാണത്തിന് ഉപയോഗിച്ചു.
ശൈഖ് സൈനുദ്ദീൻ മഖ്ദൂം രചിച്ച തുഹ്ഫത്തുൽ മുജാഹിദീനിലെ വിവരണമനുസരിച്ച് ഹിജ്റ 938 റബീഉൽ ആഖിർ അവസാനം (ക്രി. 1513ൽ) ആയിരുന്നു ഈ സംഭവം നടന്നത്.
അവിടെയുണ്ടായിരുന്ന ഖബ്റുകൾ പോലും തുറന്ന് അതിന്റെ കല്ലുകൾ കോട്ട നിർമ്മാണത്തിന് ഉപയോഗപ്പെടുത്തി.
പള്ളി പൊളിച്ച് ചാലിയം കോട്ട പണിയുകയും, കേരളത്തിന്റെ തീരദേശങ്ങളിൽ വമ്പിച്ച നാശനഷ്ടങ്ങൾ വരുത്തുകയും ചെയ്ത പറങ്കികളെ ഈ നാട്ടിൽ നിന്നു നിഷ്കാസനം ചെയ്യാൻ ചാലിയത്തെ മുസ്ലിംകൾ തീരുമാനിച്ചു.
സാമൂതിരിയുടെ സൈന്യത്തോടൊപ്പം പട്ടുമരയ്ക്കാർ എന്ന കുഞ്ഞാലി മൂന്നാമന്റെ കീഴിൽ അവർ അണിനിരന്നു.
മുഹ്‌യുദ്ദീൻ മാലയുടെ കർത്താവും പണ്ഡിതനുമായ ഖാളി മുഹമ്മദ് , ശൈഖ് സൈനുദ്ദീൻ മഖ്ദൂം തങ്ങൾ, സൂഫീവര്യനായ മാമുക്കോയ ശൈഖ് തുടങ്ങിയവരും ഈ യുദ്ധത്തിൽ പങ്കെടുത്തു.
പ്രമാണം:ചാലിയം പുഴക്കര പള്ളിയുടെ മുറ്റത്തുള്ള നിഴൽ ഘടികാരം.jpg പള്ളിയുടെ മുറ്റത്തുള്ള നിഴൽ ഘടികാരം
ചാലിയം യുദ്ധത്തിലെ തദ്ദേശീയരുടെ വിജയത്തിന് ശേഷം പോർച്ചുഗീസുകാർ കോട്ട വിട്ടു.
തുടർന്ന് ഇതിലെ സാധനങ്ങൾ എടുത്തുമാറ്റുകയും, പൊളിച്ചു നിരപ്പാക്കുകയും ചെയ്തു.
അതിന്റെ കല്ലുകൾ പൊളിച്ചെടുത്ത് മാലികുബ്നു ഹബീബ് നിർമിച്ച പുഴക്കര പള്ളി പുനർനിർമ്മിക്കുകയുമായിരുന്നു.
ആദ്യകാലത്തു നിർമിച്ച പള്ളിയുടെ സ്ഥാനത്ത് ഇന്നു കാണുന്നത് ഓല മേഞ്ഞതും ജീർണിച്ചതുമായ കെട്ടിടമാണെന്ന് 1960ലെ കേരള മുസ്ലിം ഡയറക്ടറിയിൽ കാണുന്നു.
വാച്ച് കണ്ടുപിടിക്കും മുമ്പ് അഞ്ചുനേരത്തെ നമസ്കാര സമയം അറിയാൻ വേണ്ടി ഇവിടെ നിഴൽ ഘടികാരമായിരുന്നു ഉപയോഗിച്ചിരുന്നത്.
ശങ്കു (gnomon) എന്ന വലിയൊരു കമ്പ് മണ്ണിൽ കുത്തിനിർത്തി, അതിന്റെ നിഴൽ(ശങ്കുച്ഛായ) ഭൂമിയിൽ പതിക്കുന്നതിനെ അടിസ്ഥാനമാക്കി സമയം നിർണയിക്കുകയായിരുന്നു ആദ്യകാലത്ത് ചെയ്തു വന്നിരുന്നത്.
അവലംബം ↑ http://poomkavanam.net/archives/5817%5Bപ്രവർത്തിക്കാത്ത+കണ്ണി%5D ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ സാമൂതിരിക്ക് വേണ്ടി സമരാഹ്വാനം-ഇഎം സക്കീർ ഹുസൈൻ-ഐപിഎച്ച് പുസ്തകം ↑ ↑ http://poomkavanam.net/archives/5817%5Bപ്രവർത്തിക്കാത്ത+കണ്ണി%5D ↑ http://poomkavanam.net/archives/5817%5Bപ്രവർത്തിക്കാത്ത+കണ്ണി%5D ↑ http://poomkavanam.net/archives/5817%5Bപ്രവർത്തിക്കാത്ത+കണ്ണി%5D പുറത്തേക്കുള്ള കണ്ണികൾ
http://pabacker.blogspot.ae/2008/10/blog-post_956.html
പുഴക്കരക്കാവ് ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുവാറ്റുപുഴ നഗരത്തിൽ മുവാറ്റുപുഴ നദിയുടെ ത്രിവേണി സംഗമത്തിൽ സ്ഥിതി ചെയ്യുന്ന ദേവി ക്ഷേത്രം.
സ്വയംഭൂ വിഗ്രഹത്തിൽ ദേവി സദാ പ്രസന്നയയി കുടികൊള്ളുന്നു
പുഴയോരജൈവസംരക്ഷണം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പുഴയോരആവാസവ്യവസ്ഥ ജൈവരീതിയിൽ സംരക്ഷിക്കുന്ന മാർഗ്ഗം.
അതായത് കൽഭിത്തികൾക്ക് പകരം സസ്യങ്ങൾ വെച്ചുപിടിപ്പിച്ച് സംരക്ഷിക്കുന്ന രീതി.
പുഴയോരത്തിന്റെയും പുഴയുടെയും ദീർഘകാലത്തേക്കുള്ള ആരോഗ്യത്തിന് ശാശ്വതമായ പരിഹാരമാണ് ഈ ജൈവരീതി.
പുഴയോര ആവാസവ്യവസ്ഥ തുമ്പൂർമുഴി പുഴയോരആവാസവ്യവസ്ഥ
പുഴത്തീരത്തോട് ചേർന്ന് കാണപ്പെടുന്ന ആവാസവ്യവസ്ഥയാണ് പുഴയോരആവാസവ്യവസ്ഥ.
കരയുടെയും വെള്ളത്തിന്റെയും ഇടയ്ക്കുള്ള ആവാസവ്യവസ്ഥ ആയതിനാൽ കരയുടെ പാരിസ്ഥിതികധർമ്മങ്ങൾ വെള്ളത്താൽ സ്വാധീനിക്കപ്പെടുന്നു; ഒപ്പം വെള്ളത്തിന്റെ പാരിസ്ഥിതികധർമ്മങ്ങൾ കരയാൽ സ്വാധീനിക്കപ്പെടുന്നു.
അതായത് ഇതിലേതെങ്കിലും ഒരു ഭാഗത്ത് എന്തെങ്കിലും കുഴപ്പമുണ്ടായാൽ അത് മറ്റൊന്നിനെയും പ്രശ്‌നത്തിലാക്കുന്നു.
പുഴയോരആവാസവ്യവസ്ഥ മറ്റ് ആവാസവ്യവസ്ഥകളിൽ നിന്ന് പ്രത്യേകതകൾ ഉള്ള ഒന്നായിരിക്കും.